*Projekts*

LATVIJAS REPUBLIKAS MINISTRU KABINETS

2014.gada Rīkojums Nr.

Rīgā (prot.Nr. § )

**Par Siguldas sporta kompleksa projekta, Vidzemes Olimpiskā centra attīstības projekta un Liepājas Olimpiskā centra vieglatlētikas manēžas būvniecības projekta īstenošanai 2014.gadā paredzēto valsts budžeta līdzekļu pārdali**

1. Atbalstīt Siguldas sporta kompleksa projekta, Vidzemes Olimpiskā centra attīstības projekta un Liepājas Olimpiskā centra vieglatlētikas manēžas būvniecības projekta īstenošanai 2014.gadā paredzēto valsts budžeta līdzekļu 3 239 545 *euro* apmērā pārdali biedrības “Latvijas Olimpiskā komiteja” 2015.gadā plānoto valsts galvoto aizdevumu atmaksai, kas saistīti ar olimpisko centru būvniecību Latvijas pašvaldībās, tādejādi nodrošinot saistību daļēju izpildi 2014.gadā.

2. Izglītības un zinātnes ministrijai:

2.1. normatīvajos aktos noteiktajā kārtībā sagatavot un iesniegt Finanšu ministrijā pieprasījumu valsts budžeta apropriācijas pārdalei atbilstoši šā rīkojuma 1.punktam;

2.2. sagatavot un līdz 2014.gada 31.oktobrim izskatīšanai Ministru kabinetā iesniegt ar Finanšu ministriju saskaņotu Ministru kabinetā rīkojuma projektu par finansējuma sadalījumu starp tiem reģionālajiem olimpiskajiem centriem, kuriem 2015.gadā ir plānota valsts galvoto aizdevumu atmaksa, nepārsniedzot 2015.gadā pieejamo finansējumu 3 239 545 *euro* apmērā;

2.3. nodrošināt, ka biedrība “Latvijas Olimpiskā komiteja” līdz 2014.gada 30.novembrim ir veikusi šā rīkojuma 1.punktā minētās darbības.

3. Finanšu ministram normatīvajos aktos noteiktajā kārtībā informēt Saeimas Budžeta un finanšu (nodokļu) komisiju par šā rīkojuma 1.punktā minēto apropriācijas pārdali un, ja Saeimas Budžeta un finanšu (nodokļu) komisija piecu dienu laikā pēc attiecīgās informācijas saņemšanas nav iebildusi pret apropriācijas pārdali, veikt apropriācijas pārdali.

4. Šā rīkojuma 1.punktā minētās pārdales rezultātā pieejamos finanšu resursus 2015.gadā novirzīt šādiem mērķiem:

4.1. Siguldas sporta kompleksa projekta īstenošanai – 1 465 600 *euro*;

4.2. Vidzemes Olimpiskā centra attīstības projekta īstenošanai – 1 696 445 *euro*;

4.3. Liepājas Olimpiskā centra vieglatlētikas manēžas būvniecības projekta īstenošanai (projektēšanas izdevumu segšanai) – 77 500 *euro*.

Ministru prezidente Laimdota Straujuma

Izglītības un zinātnes ministre Ina Druviete

Iesniedzējs:

Izglītības un zinātnes ministre Ina Druviete

Vizē:

Valsts sekretāre Sanda Liepiņa

08.10.2014. 12:56

308

Izglītības un zinātnes ministrijas

valsts sekretāra vietnieks –

Sporta departamenta direktors E.Severs

67047935, edgars.severs@izm.gov.lv